*Vážení občania*

**V obci Stožok je vybudovaná kanalizačné sieť s jej vyúsením do čističky odpadových vôd. Počas prevádzkovania tejto čističky odpadových vôd obec ako jej vlastník vynakladá veľké množstvo finančných prostriedkov na opravy čerpadiel zničených najmä jednorázovými vlhčenými utierkami.**

**Vlhčené utierky sú vo vode nerozpustné! Prečo? Sú zložené zo 100 % viskózy. Táto jemná plastová textília sa, na rozdiel od toaletného papiera vyrobeného z prírodnej celulózy, nerozkladá vo vode.**

**Kde patria použité jednorázové vlhčené utierky?**

**Patria jednoducho do smetného koša , lebo je to komunálny odpad.**

**Veľké množstvo ľudí vyhadzuje použité jednorázové vlhčené utierky do splachovacej toalety. Utierky majú tendenciu ukladať sa v záhyboch a tesneniach potrubí, čím vytvárajú vysoko odolnú masu. Použité utierky, ktoré priplávajú do čističky odpadových vôd upchávajú sitá, ktoré zachytávajú plávajúce látky, omotávajú sa okolo čerpadiel a tie je potom potrebné opravovať ak nie vymeniť.**



**Aký následok majú zvýšené náklady na prevádzku čistiarne odpadových vôd?** Je to jednoduchá matematika. Zvýšené náklady = zvýšená cena stočného! Stočné pre rok 2022 bolo práve z tohto dôvodu zvýšené z pôvodných 0,60 €/m3 na 0,70 €/m3.

**Zastavenie rastu ceny stočného je aj vo Vašich rukách!**